***Hysbysiad Diogelu Data Myfyrwyr ac Ymgeiswyr***

Mae’r hysbysiad hwn yn nodi sut rydym yn ymdrin â gwybodaeth bersonol y rhai sy’n gwneud cais i Brifysgol Metropolitan Caerdydd neu sy’n astudio ym Mhrifysgol Metropolitan Caerdydd.

Er mwyn sicrhau cydymffurfiaeth â gofynion Deddfwriaeth Diogelu Data, mae’n ofynnol i’n Prifysgol ddarparu’r wybodaeth ganlynol, sy’n esbonio pam a sut rydym yn prosesu eich gwybodaeth ac yn esbonio eich hawliau cyfreithiol. Mae’n bosibl y byddwn yn diweddaru’r hysbysiad hwn o bryd i’w gilydd er mwyn sicrhau cydymffurfiaeth barhaus â’r ddeddfwriaeth gyfredol ac i adlewyrchu arfer gorau.

***Hunaniaeth y Rheolydd Data a pham rydym yn Prosesu Eich Data***

Mae’r Brifysgol wedi’i chofrestru fel Rheolydd Data gyda Swyddfa’r Comisiynydd Gwybodaeth (ICO) i brosesu data personol. Ein rhif cofrestru yw Z471616X

Fel Rheolydd Data, Prifysgol Metropolitan Caerdydd sy’n gyfreithiol gyfrifol am brosesu eich data personol yn unol â deddfwriaeth Diogelu Data. Er mwyn cyflawni ei swyddogaethau a’i rhwymedigaethau mewn perthynas â’ch astudiaeth yn y Brifysgol, mae angen i’r Brifysgol gasglu, storio, dadansoddi ac mewn rhai amgylchiadau, datgelu eich data personol.

Os ydych yn fyfyriwr yn y Brifysgol, mae angen i ni ddal a phrosesu data personol amdanoch er mwyn rhoi cymorth ac arweiniad i chi, i gadw cofnodion cyfredol a chywir ac i fonitro eich cynnydd academaidd. Rhestrir y mathau o wybodaeth sydd gennym amdanoch isod.

Os ydych yn ymgeisydd i Brifysgol Metropolitan Caerdydd neu os ydych yn ceisio dod yn fyfyriwr ym Met Caerdydd, byddwn yn casglu gwybodaeth amdanoch yn ystod y cam ymgeisio a chofrestru er mwyn asesu eich cais, trefnu eich astudiaethau a rhoi mynediad i chi at wasanaethau tra byddwch yn y Brifysgol. Bydd y Brifysgol hefyd yn defnyddio rhywfaint o’r wybodaeth ar gyfer dadansoddi a monitro yn unol â’n rhwymedigaethau cyfreithiol.

***Pa wybodaeth bersonol rydym ni’n ei chasglu amdanoch chi?***

Mae’r rhestr ganlynol yn manylu ar y mathau o wybodaeth yr ydym yn eu casglu a’u prosesu ar hyn o bryd yn y Brifysgol: Nid yw’r rhestr hon yn hollgynhwysol ond mae’n cynnwys y mwyafrif llethol o’r wybodaeth a gesglir ar wahanol gamau yn eich astudiaethau, (Er enghraifft, data a gesglir yn ystod y cam ymgeisio, cofrestru neu drwy gydol eich cyfnod yn y Brifysgol.)

• eich enw a’ch rhif myfyriwr

• manylion eich cymhwyster

• gwybodaeth yn eich pasbort neu ddogfennau adnabod

• eich cyfeiriad cartref a/neu gyfeiriadau yn ystod y tymor

• eich manylion cyswllt gan gynnwys e-bost, rhif ffôn

• manylion cyswllt brys

• eich rhywedd

• eich dyddiad geni

• eich cenedligrwydd

• anabledd neu wybodaeth feddygol arall

• gwybodaeth berthnasol am gollfarn droseddol

• gwybodaeth am eich presenoldeb yn y Brifysgol (gan gynnwys unrhyw wybodaeth am atal neu wahardd)

• eich cofnod academaidd gan gynnwys cymwysterau, profiad a hanes eich addysg a chyflogaeth

• Manylion materion disgyblu/ymddygiad

• Gwybodaeth ariannol megis sut y caiff eich astudiaethau eu hariannu, gwybodaeth am ffioedd dysgu ac unrhyw fanylion nawdd

• canlyniadau eich arholiadau ac asesiadau

• manylion unrhyw ofal bugeiliol neu ariannol neu gymorth academaidd a roddir drwy gydol eich cyfnod yn y Brifysgol

• manylion unrhyw gofrestriad gyda chorff proffesiynol

***Data Categori Arbennig***

O bryd i’w gilydd, gallwn brosesu data ‘Categori Arbennig’ sy’n berthnasol i chi. Fel y’i diffinnir o dan Erthygl 9(1) y Rheoliad Cyffredinol ar Ddiogelu Data 2018, data yw hwn sy’n cyfeirio at unrhyw un o’r categorïau canlynol:

• Tarddiad hiliol neu ethnig

• Bywyd rhywiol neu gyfeiriadedd rhywiol

• Data genetig neu fiometrig

• Iechyd (neu gyflyrau iechyd/anabledd)

• Barn wleidyddol

• Cofrestriad fel pleidleisiwr

• Credoau crefyddol neu athronyddol

• Aelodaeth undeb llafur

Er ei bod yn annhebygol y byddem yn prosesu’r holl wybodaeth uchod am ein myfyrwyr, mae’n bosibl y byddwn yn casglu manylion am ethnigrwydd, anabledd, cyfeiriadedd rhywiol a/neu gredoau crefyddol at ddibenion monitro cydraddoldebau.

***Beth yw ein sail gyfreithiol ar gyfer prosesu eich data personol?***

Yn unol ag Erthygl 6 y GDPR, mae nifer o amodau cyfreithiol sy’n ein galluogi i brosesu eich data. Nodir isod y rhai sy’n berthnasol i chi:

**Amodau prosesu ar gyfer data personol;**

• **Erthygl 6.1(a) – Cydsyniad** : mae hyn yn golygu eich bod wedi cytuno y gallwn ddefnyddio eich data at y dibenion a nodir. Rhaid rhoi caniatâd yn rhydd, yn benodol ac yn wybodus.

Enghraifft: *Gofynnir i chi dicio blwch a llofnodi ffurflen ganiatâd i ddweud eich bod yn hapus i’ch ffotograff gael ei ddefnyddio mewn ymgyrch farchnata sydd ar y gweill ar gyfer y Brifysgol. Mae’r*

*ffurflen hon yn nodi’n glir y dibenion ar gyfer defnyddio eich delwedd, at bwy y caiff ei dosbarthu a pha mor hir y caiff ei defnyddio / ei chadw.*

• **Erthygl 6.1(b) Perfformiad Contract** : prosesu’r data sy’n angenrheidiol er mwyn sicrhau contract y mae gwrthrych y data (chi – y myfyriwr) yn rhan ohono.

*Enghraifft o hyn fyddai pe bai ein swyddogion Gwasanaethau Llety yn helpu myfyriwr i wneud cais am fflat preifat er nad yw’r Brifysgol yn rhan o’r contract hwnnw.*

• **Erthygl 6.1(c) Rhwymedigaeth Gyfreithiol :** mae prosesu’r data’n angenrheidiol er mwyn cydymffurfio â rhwymedigaeth gyfreithiol y mae’r Brifysgol yn ddarostyngedig iddo.

**Enghraifft :** *Mae’r Brifysgol yn anfon manylion am fyfyriwr i Fisâu a Mewnfudo y DU (UKVI) er mwyn cynorthwyo gyda phroses ymgeisio am fisa.*

• **Erthygl 6.1(d) Buddiannau Hanfodol** : prosesu er mwyn diogelu buddiannau hanfodol gwrthrych y data neu berson arall.

**Enghraifft** : *Mae myfyriwr wedi syrthio ar gampws ac mae’n anymwybodol. Mae angen sylw meddygol brys arno a rhaid i’r brifysgol roi ei fanylion i barafeddygon.*

• **Erthygl 6.1(e) Tasg Gyhoeddus**: mae prosesu’n angenrheidiol er mwyn cyflawni tasg a gyflawnir er budd y cyhoedd.

**Enghraifft** *: Gallai hyn ymwneud â thasgau sy’n cael eu cyflawni sy’n ofynnol i ddarparu addysg. Er enghraifft, mae data personol yn cael ei drin wrth farcio arholiadau, dyfarnu graddau neu hyd yn oed ar gyfer ymchwil wyddonol a hanesyddol.*

• **Erthygl 6.1(f) Buddiannau Cyfreithlon**: mae prosesu’r data’n angenrheidiol at ddibenion buddiannau cyfreithlon y Brifysgol, eich buddiannau chi fel gwrthrych y data, neu drydydd parti. Bydd y Brifysgol yn mynd ar drywydd y buddiannau hyn ar yr amod nad yw’n diystyru eich hawliau a’ch rhyddid sylfaenol chi/unigolion eraill.

• **Enghraifft**: Mae myfyriwr yn rhoi manylion personol i’r Brifysgol at ddibenion derbyn cerdyn adnabod/Mynediad i’r Campws. Heb brosesu’r manylion hyn, ni fydd y myfyriwr yn gallu cael mynediad i’r campws ac i ardaloedd penodol sy’n ofynnol ar gyfer ei astudiaethau. Mae o fewn budd cyfreithlon y myfyriwr a’r Brifysgol, er mwyn gallu rhoi cerdyn adnabod i’r myfyriwr.

**Noder**: Gan fod y Brifysgol yn Gorff Cyhoeddus, ni allwn ddibynnu ar y buddiannau cyfreithlon wrth gyflawni tasgau nad ydynt yn rhai cyhoeddus. Byddai Met Caerdydd yn dibynnu ar Erthygl 6.1(e) wrth i ni gyflawni tasgau er budd y cyhoedd a byddai asesiad buddiant dilys yn cael ei gynnal pe bai yna

**Amodau prosesu ychwanegol ar gyfer data categori arbennig**

Rhaid i amod ychwanegol fod yn berthnasol os ydym yn prosesu data "Categori Arbennig" amdanoch fel y soniwyd uchod. Yn unol ag Erthygl 9.2(a) y GDPR, byddem bob amser yn cael eich caniatâd penodol yn yr achosion hyn.

• **Erthygl 9.2(a) - Cydsyniad penodol**: mae hyn yn golygu eich bod wedi cytuno’n benodol y gallwn ddefnyddio eich data personol at y diben penodol hwn. Gallwch dynnu eich caniatâd yn ôl unrhyw bryd.

***Rhesymau dros Brosesu eich Gwybodaeth***

Er nad yw’n rhestr gynhwysfawr isod, defnyddir y wybodaeth a roddwch wrth wneud cais a/neu gofrestru i’r Brifysgol yn ogystal â’r data a gesglir ac a grëir wedyn gan Met Caerdydd yn ystod eich astudiaethau i wneud y canlynol:

• Gweinyddu eich cais a’ch cofrestriad i’r Brifysgol

• Hysbysu Gwasanaethau Myfyrwyr lle datgelwyd anghenion anabledd neu les fel y gellir rhoi darpariaethau ar waith

• Gweinyddu eich astudiaethau yn y Brifysgol, gan gynnwys gwybodaeth sy’n ymwneud â phresenoldeb, cynnydd academaidd, lleoliadau, aseiniadau ac arholiadau ac apeliadau

• Gweinyddu systemau ariannol a chyfrifon

• Gweinyddu prosesau sicrhau ansawdd

• Gweinyddu gweithdrefnau sy’n ymwneud â chwynion a disgyblaeth

• Cyflwyno aseiniadau i’r gwasanaethau canfod llên-ladrad

• Ddarparu mynediad i gampysau Met Caerdydd a chynnal eu diogelwch, gan gynnwys cynhyrchu eich cerdyn adnabod a darparu gwasanaeth teledu cylch cyfyng

• Gweinyddu gwasanaethau llety, fel y bo’n briodol

• Gweinyddu mynediad i gyfleusterau TG a Llyfrgell

• Darparu mynediad i wasanaethau’r brifysgol

• Hysbysebu a hyrwyddo Met Caerdydd a’r gwasanaethau y gall eu cynnig (yn amodol ar eich caniatâd)

• Sefydlu eich aelodaeth o Undeb Myfyrwyr Met Caerdydd

• Gweinyddu seremonïau gwobrwyo, gan gynnwys cyhoeddi manylion gwobrau

• Prosesu data myfyrwyr cyfunol yn ystadegol gan y Brifysgol, neu gan sefydliadau y mae’n cydweithio â hwy, a all gynnwys cefnogi prosiectau ymchwil mewnol ac allanol er budd y cyhoedd, lle mae’r Brifysgol yn fodlon na fydd hyn yn cael unrhyw effaith ar yr unigolion, a bod y risg y bydd yr unigolion hynny’n cael eu hadnabod yn fach neu ddim yn bodoli.

|  |  |
| --- | --- |
| ***Rhannu Eich Gwybodaeth ag Eraill***

|  |
| --- |
| Dim ond os oes gofyniad dilys neu ddeddfwriaethol i wneud hynny y bydd y Brifysgol yn rhannu eich data personol gyda sefydliadau allanol. Byddai hyn yn cynnwys rhannu gyda’r cyrff a ganlyn: * Cyngor Cyllido Addysg Uwch Cymru a’r Asiantaeth Sicrhau Ansawdd
* Yr Asiantaeth Ystadegau Addysg Uwch – yn bennaf ar gyfer cynhyrchu ystadegau. I gael rhagor o wybodaeth, gweler yr hysbysiad casglu HESA yn www.hesa.ac.uk/collection-notices
* Sefydliadau neu eu hasiantau y gellir eu contractio i gynnal yr Arolwg Cenedlaethol o Fyfyrwyr neu arolygon eraill
* Undeb Myfyrwyr Met Caerdydd
* Cwmni Benthyciadau Myfyrwyr
* Awdurdodau Addysg Lleol
* Adrannau Cynghorau Lleol sy’n gyfrifol am asesu’r dreth gyngor
* Bydd y Brifysgol yn darparu rhestrau o fyfyrwyr ynghyd â data arall y gellir eu hadnabod (fel cyfeiriadau) i’r Cyngor lleol er mwyn helpu i gofrestru myfyrwyr o dan y system cofrestru etholiadol unigol (IER). Ni fydd myfyrwyr yn cael eu cofrestru’n uniongyrchol drwy’r broses hon, yn hytrach bwriedir helpu’r Cyngor i nodi unigolion sydd â hawl i bleidleisio. Dylai myfyrwyr holi Swyddfa Etholiadol y Cyngor i sicrhau eu bod ar y gofrestr etholiadol.
* Y Gwasanaeth Datgelu a Gwahardd (Gwiriadau’r Gwasanaeth Datgelu a Gwahardd)
* Cyflogwyr a noddwyr eraill – lle mae contract yn bodoli ac yn unol â thelerau’r contract hwnnw. Ni chaiff gwybodaeth ei datgelu fel arfer i gyflogwr neu riant a all fod yn talu eich ffioedd, os nad oes contract yn bodoli gyda hwy, oni bai eich bod wedi cydsynio
* Darparwyr lleoliadau – lle bo angen
* Cyngor y Gweithlu Addysg ar gyfer y rhai ar gyrsiau Hyfforddi Athrawon
* Turnitin neu wasanaeth canfod llên-ladrad arall
* Cyrff archwilio
* Yn yr amgylchiadau mwyaf eithriadol, megis os bydd problem feddygol ddifrifol neu er budd hanfodol myfyriwr, gellir datgelu data personol i gyswllt enwebedig, cynrychiolwyr y Gwasanaeth Iechyd Gwladol megis criwiau Ambiwlans, Meddygon Teulu, y Tîm Iechyd Meddwl Cymunedol, y Gwasanaethau Cymdeithasol neu i’r heddlu pa un bynnag a ystyrir y mwyaf priodol.
* Bydd gwybodaeth raddio ar gael fel mater o drefn y tu allan i Met Caerdydd, er y gallwch ofyn i’ch manylion gael eu heithrio
* Darpar gyflogwyr neu ddarparwyr addysg – lle mae Met Caerdydd, neu aelod o staff y Brifysgol, wedi cael ei nodi fel canolwr
* Sefydliadau fel yr Heddlu, Gwasanaethau Cymdeithasol, yr Adran Gwaith a Phensiynau, Asiantaeth Ffiniau’r DU sydd â rôl mewn perthynas ag atal a chanfod troseddu, dal ac erlyn troseddwyr, casglu treth neu doll neu mewn perthynas â diogelwch gwladol.
* Proseswyr Data sy’n prosesu data ar ran Met Caerdydd

Bydd unrhyw ddatgeliadau eraill a wna’r Brifysgol yn unol â’r gyfraith Diogelu Data a bydd eich buddiannau bob amser yn cael eu hystyried. ***Am ba hyd y bydd eich gwybodaeth yn cael ei chadw?*** Dim ond cyhyd ag y bernir bod angen gwneud hynny yn unol â’r dibenion y caiff y data hwnnw ei brosesu ar eu cyfer y bydd yr holl ddata personol yn cael ei gadw. Mae Polisi Rheoli Cofnodion y Brifysgol yn manylu ar ddull y Brifysgol o gadw cofnodion yn effeithiol ac mae gennym weithdrefnau mewnol ar waith i sicrhau mai dim ond ar gyfer cyfnodau cadw perthnasol y cedwir gwybodaeth ac na chaiff ei chadw’n hwy nag sy’n angenrheidiol. Mae ein holl raddedigion yn dod yn aelodau o Rwydwaith Cynfyfyrwyr Prifysgol Fetropolitan Caerdydd yn awtomatig. Felly, caiff rhywfaint o ddata personol ei brosesu gan ein Huned Cynfyfyrwyr ar ôl i chi raddio er mwyn rhoi gwybod i chi am ddatblygiadau o fewn y Brifysgol a chynnig cyfleoedd ymgysylltu posibl. Mae rhagor o wybodaeth am ba ddata a gedwir a sut y caiff ei ddefnyddio ar gael drwy Ddatganiad Preifatrwydd Cynfyfyrwyr. ***Eich Cyfrifoldebau*** Yn ystod eich astudiaethau mae’n bosibl y bydd gennych fynediad at wybodaeth bersonol am eraill. Disgwylir i chi drin hyn mewn modd cyfrifol a phroffesiynol ac mae’n ofynnol yn gyfreithiol i chi wneud hyn o dan ddeddfwriaeth diogelu data, yn ogystal ag unrhyw foeseg neu godau ymddygiad proffesiynol. Mae gennych gyfrifoldeb i ddiweddaru eich manylion personol a rhoi gwybod i ni am unrhyw newidiadau os oes angen. Ni ddylech geisio cael gwybodaeth bersonol am drydydd partïon os nad oes gennych hawl iddo. Bydd pob cais am wybodaeth am fyfyrwyr yn gyffredinol neu am fyfyriwr unigol yn benodol yn cael ei ystyried yn ofalus fesul achos. Byddwn ond yn datgelu gwybodaeth os yw’r ddeddfwriaeth (y Rheoliad Cyffredinol ar Ddiogelu Data, y Ddeddf Rhyddid Gwybodaeth ac ati) yn caniatáu i ni wneud hynny tra’n parhau i lynu wrth bolisïau perthnasol y Brifysgol sy’n sicrhau ein bod yn bodloni ein rhwymedigaethau dyletswydd gofal. Rhoddir ystyriaeth lawn i’ch hawliau a’ch buddiannau a lle bynnag y bo angen byddwn yn gofyn am eich caniatâd cyn datgelu gwybodaeth os nad oes sail gyfreithiol arall ar gyfer prosesu. ***Sut i Godi Ymholiad, Pryder neu Gwyn*** Os oes gennych ymholiadau, pryderon neu os hoffech godi cwyn o hyd, gallwch gysylltu â Swyddog Diogelu Data’r Brifysgol drwy ysgrifennu at y cyfeiriad isod neu gallwch gysylltu â Swyddfa’r Comisiynydd Gwybodaeth yn uniongyrchol yn y cyfeiriad a gynhwysir. Swyddog Gwybodaeth a Chydymffurfiaeth Data Uned Ysgrifenyddiaeth **Prifysgol Metropolitan Caerdydd** dataprotection@cardiffmet.ac.ukSwyddfa’r Comisiynydd Gwybodaeth (ICO) Wycliffe House Water Lane Wilmslow Swydd GaerSK9 5AF  |

 |